নববর্ষে মুখ্যমন্ত্রীকে বড়মা’র মূর্তি উপহার

কলকাতা: নতুন বছরের শুভ সূচনা। মমতা বন্দ্যোপাধ্যায়ের (Mamata Banerjee) হাতে উপহার হিসেবে কষ্টি পাথরে তৈরি বড়মার ‘ছোট মূর্তি’ তুলে দেবে নৈহাটি বড় কালী (Naihati Boro Ma) পুজো সমিতি। সেই পাথরের মূর্তি তৈরির কাজ শেষ পর্যায়ে। আগামী পাঁচ-সাতদিনের মধ্যেই তৈরি হয়ে যাবে সেই মূর্তি, জানাল মন্দির কমিটি। এরপর সাংসদ এবং বিধায়কের সঙ্গে কথা বলে সেই মূর্তিটি পৌঁছে দেওয়া হবে মুখ্যমন্ত্রীর কাছে।

শুভদিন হিসেবে বাংলার নববর্ষকেই বেছে নেওয়া হয়েছে। সবকিছু ঠিকঠাক থাকলে নববর্ষের শুরুতেই কষ্টিপাথরের সেই ছোট মূর্তি তুলে দেওয়া হতে পারে রাজ্যের প্রশাসনিক প্রধানের হাতে। তবে, মুখ্যমন্ত্রীর হাতে মূর্তি তুলে দেওয়ার আগে একদিকে যেমন মূর্তি শুদ্ধিকরণ করা হবে। অপরদিকে, তেমনই মুখ্যমন্ত্রী এবং রাজ্যবাসীর মঙ্গল কামনায় যজ্ঞও হবে মন্দিরে।

আরও পড়ুন: বজ্রবিদ্যুৎ-সহ বৃষ্টির পূর্বাভাস বাংলা জুড়ে, ঝোড়ো হাওয়ার দাপট

এই বিষয়ে মন্দির কমিটির সম্পাদক তাপস ভট্টাচার্য বলেন, “বাংলা নববর্ষের প্রথম দিকেই মুখ্যমন্ত্রীর হাতে মূর্তিটি তুলে দেওয়ার ইচ্ছে রয়েছে । এনিয়ে সাংসদ পার্থ ভৌমিক ও বিধায়ক সনৎ দে-র সঙ্গে কথা বলে দিনক্ষণ ঠিক করা হবে । মুখ্যমন্ত্রীর হাতে বড়মার মূর্তি তুলে দেওয়ার আগে সেটি শুদ্ধিকরণ করা হবে । পাশাপাশি মুখ্যমন্ত্রী এবং রাজ্যবাসীর মঙ্গল কামনায় যজ্ঞও হবে বড়মার মন্দিরে । মুখ্যমন্ত্রীর ইচ্ছেপূরণ করতে পেরে গর্বিত আমরা।”

দেখুন আরও খবর: